ISIGIDIMI SAMAXOSA, JULY 1, 1887.

53

IMBALI YASE MBO.

[W. W. G.]  
No. 4.

INTSHAYELELO KWAKONA.

Lembali yokulwa kuka Matiwana no Mpangazita ayibanga nakungona yonke kwi *Sigidimi* sika June, kuba bezininzi izinto ezite zalixina ipepa. Intwana eb’isele yiyo ke le siyifakayo namhla, sibe noko singatsho ukuti siwagqibile ukuwabulisa amaduli ezo nkosi zombini, koko tina sesikangele kwamabini okugqibela kupela, lawo kuvakala ukuba zabushulisana ngawo. Kuko nembalana ezimfutshane kunene zokulwa kuka Bungane inkosi yama Hlubi kwano Lutshaba eyama Reledwane zisilwa no Mahlapa-hlapa inkosi yama Mvuleni, ama Kaba-ludaka. Yenjenje ke eb’isalele kwesika June 1887.—

Kutiwa yimbali, u Mpangazita asimfo ubekatala ngama Ngwane, nangu mzalwana wake, ub’efaka ijozi. Kutiwa esisilandu wati u Mpangazita akubulawa nga Mangwane u Mtimkulu (umkuluwe wake) wasuke waya kutimba zonke ezo nkomo zake. Eyona ndawo ingamandla yokuya kuka Matiwane ku Zulu yile. Kutiwa kwati xa sekute makata ku Matiwane limkohlile, mhla kwakufe kwafa nenduna yake enkulu u Tyopo into edume kunene, ekade imenzela izinto ezinkulu ezibangele ukuba abe nje ukuduma kwake. Kutiwa kumhla wati akubikelwa ngenduna zakowabo, ezipetwe ngu Tyopo wati kwakutiwa a Mangwane apelile wati—“ Kodwa wona umko- nto usahleli.” Kwakufe nenye into eninzi yama gora asema Ngwaneni, mhla kutiwa ama Ngwane agxotiswa ade aya kuvalelwa ngezindlu. Waqala ukuncama mpela namhla u Mpangazita, kuba kade bepetene. Ucinge wacinga into, angayenzayo, wakumbula ukuba, kanene kuko isilandu asikoyo pakati ko Zulu ka Mafu no Mpangazita, wasel’esuka esiya ku Zulu lowo, ukuya kufuna icebo elingake lenziwe ukuze ade axakwe u Mpangazita. Ufike wati u Zulu—Mna ndingeza naye. Ndingamrola ngentambo, eze epuputeka ukuza kuzifaka kuma Ngwane. Ute u Matiwane—Kawenze kambe side ke sibone okwako, mna okwam undincamisile mpela umfo ka Bungane. Iti ke imbali, wesuka waya ngobusuku umfo ka Mafu, ezilungise kunene ngamayeza, ukuze abe nentsihlo netelezi nokuba ufunyenwe akuba eyile komkulu apo ukuya kusebenza inkosi leyo. Kutiwa waya ke ngobusuku komkulu apo wafika kulelwe. Wafika wakulula isacolo senkosi wemka naso. Wafika lantambo ebete uyakumrbla ngayo wamane eyirola-rola pantsi emhlabeni, ukuze ishiye umkondo. Wemkake akugqiba ukwenza ezonto engabonwanga mntu. Iti ke imbali, yati yakuvuka inkosi, yakuba iwugqitile lomkondo walantambo, yasel’iwanya umkosi, isiwa kwelayo ikaka, isel’iyiyo namhla ewukokeleyo, iyimpumlo, kunjalo-nje, umkosi okoyo ngulo wakomkulu wodwa isizwe asazi nento le. Kutiwa kwaya kufikwa kwa ngedekedeke kwesama Ngwane, yaqubisana kwalapo, yali gwadla-gwadla' kwaf’itye ne mbokotwe, njengoko ibalisayo lembali. Ngapandle ke koko, abalesi bobona ukuba u Zulu lowo, warola nelinye icebo elawuxakayo wonke umzi wakwa Radebe, eli lilandelayo. Ke ute u Zulu lowo wamnika amaceb’ okuwaxaka ama Kaba-ludaka (i Mihlanga) wati—“Yabona Matiwane, tina ukuba ufuna ukusixaka singama Radebe nje, musa ukusizela emini, wafa ; yiza ebusuku, yiyo tina into engasixakayo, kuba sitanda ukulwa sibonana neramnco esilwa nalo, singahlabana nasedwa kwakuba kusebusuku. Lonto tina esenza ubutomvi, ubusuku. Walamkela ke oloqinga u Matiwane, wasel’ eyifunza ebusuku namhla, ingemfo wazake wenjenjalo. Walwa umfo ka Bungane akafeketa kunjalo yafa impi kumacala omabiui, yada yagxotwa namhla eka Mpangazita, yabanjwa nenkosi namhla.

UKUBULAWA KWAYO.

Ite yakuvakala kuma Ngwane indawo yokuba isele inkosi yama Hlubi, asele ebuyela kulondawo ikuyo, esaka isanqa kwa oko, eraula inkosi leyo ingu Mpangazita. Asina, yabona! Asina ama Ngwane kwaqapuk’utuli evuma ngamazwi ati— *“ Nango Ice, nango ke okade simufuna. Nango ke, nango ke okade simufuna.”* Atsho kwashukuma nomhlaba, kwacima nelanga lutuli, asina ade atshikilelana. Kute kwakuba lixesha elitile ihleli iqondele pantsi into ka Bungane, wati u Matiwane ukuyibulala kwake wayiqaba ngobugqi ebusweni, ngobuluhlaza kwelinye icala, ngobubomvu kwelinye, ngobumhlope ebunzi njalo-njalo, (kuba inkosi ib’ingabulawa ngabantu abamnya-

Ezakwa Zulu.—Kuvakala ukuba irafu sel’ibutwa kona ngama Bulu. Kubizwa inkomo enye emntwini ngomnyaka apo kusweleke imali. Kutiwa inkomo zama Zulu zisuke zitinjwe ngesiqolo ngama Bulu. Kude kwati kwezinye ebezikwatinjwe ngolohlobo, baziputuma abani- nizo, bazihluta, kwabinzwa elinye i Bulu kulo maduntsu- duntsu okuliwa.

kwa Gaga, zipale ezo kwasipula netole, zaye ku Standard IV, zipetwe zintsapo zase Mxelo ezifundiswa ngu Mr. William Piet zatsho kwamdaka, zemka kwapela kona kweso. Xa ibiviwe i grammar asazi ukuba ngekupetwene njanina kwaye ku *Standards* I., II., no III. kumbambene nqi tu u Gqumahashe no Gaga ingamaqina, kwaye ke kwezo ziqibi zonke u Mxelo, ungasabonakali nangetshengele, uhlutywe wazimbengu. Aba- yiwe kwi *Standard* III. ngama 35; kwase IV. beli 11.

Zite zizitandatu nje ezi zikolo lati i Sheshegu lalandela ezi sesizikankayile, kuba noko nalo like lalahla ukande kwane Roxa like laposa ingcolana noko, kwase kusilela i Kwezana linye, olibe ngu Manqinani.

UMVUMO.

Umvumo wona, yiyo into equtywe nje kodwa, nakuba kubeko amacula ngamanye ekuvakeleyo ukuba intsapo zifundisiwe kakuhle kuwo. Eyonanto ibangele ukuba umvumo ungabi namandla kakulu kukungabiko kwamazwi amadoda (bass) yati ngoko ingoma yabu Iwangu-lwangu ayabi nasindi sitile. Ngayo ke yona akuko singati sesitile esidlule ezinye. Zonke zihambe ziba namaculo amnandi ngamanye.

UMBONISO WEMIFANKISO.

Kute ekupeleni koviwo, Iwenyuka lonke usapo kunye naba- zali ukuya kwi *Large Hall* ye *Lovedale Institution,* kuba u Mrs. Stewart ubelulungisele kona usapo nabazali balo ukuya kubonela leyo into. Kwaye kuko nomnye umdlalo wentsapo (Kinder Garten) owawupetwe ngu Miss Anderson owabukeka kunene. Kulo mifanekiso yayimible kunene, kwade kwako nesilo esipuma amalangatye ngomlomo nangempumlo, into esibonakalo soyikeka kunene. Kanjalo kwabako isimanga sexego elali lele, limane lipupa lihlafuna nto, zade zali qela impuku ziseyela kulomihlati yalo, lihlafuna liginya kukupela litutela esiswini.

AMABASO.

Ukunikwa kwamabaso, kubonakele imizi emibini ilingana, u Gqumahashe no Gaga, yalandela eminye. Into ebe ntle, ukuzuziswa amabaso ititshala ezintatu eyase Mxelo, Gaga, Gqumahashe, ngenxa yokupokela komsebenzi wazo kunezinye; kwada kwango kukodwa kwezimbini, eyakwa Gqumahashe neyakwa Gaga. Umsebenzi wezi zimbini wenze indima entle, zonke indidi zezifundo ezifundiswayo uqutywe kuzo zonke i *Class.* Kweyase Mxelo kubonakele ukuba iqinisele ukucokisa leyo yodwa ku *Standard IV,* yaba buyekelela kuzo zonke ezinye. Kwacitakalwa ebusuku kumnandi kunene. Abantu ababeko kudibene nabantwana nabantu abakulu bebe mayela ku makulu asibozo.

Abona bakupe abanye bazuza amabaso ngaba:—

*Standard IV.—*1. Baleka Mahlentle, 2. Annie Mahlentle, 3. Nomayeza Nonzaba, *4.* Annie Ntlonga. Bonke aba ngabase Mxelo.

*Standard III.—*1. Joel Nyangi, Gaga, no Sophia Ndayi, Gqumahashe, balingene. 2. Tetiwe Bokoyi, Gaga, no James Henry, Gqumahashe, balingene.

*Standard II.—*1. Kate Mbilini, 2. Mary Ann Philip, bakwa Gqumahashe. 3, Sarah Jane Mahrawu, Sheshegu. 4. Martha Tshisa, Gaga.

*Standard I.—*1. Lettie Mandla, Gaga. 2. Samuel Ntshona, Sheshegu. 3. Louisa Ntshona, Gaga. 4. Mar­garet Dlova, Sheshegu,

*Below Standard.*

*Senior Division,—*1, Dinah Hanabe, Gqumahashe. 2. Loui­sa Badi, Gqumahashe, no Siyasi Mafu, Gaga, balingene.

*Junior Division.—*1. Matsaiman Lubambo, Sheshegu. 2. Pindani Langeni, Roxeni.

Kwanikwa amabaso nakwi titshala ezintsapo zibe ninzi ukwanyela ezinye, zema ngoluhlobo:—

1. Robert Fini; 2. Duff Matayo; 3. William Piot; 4. Joseph D. Mzimba; 5. Dubula Sihawu; 6. Sinnah Mrwetyana.